טרויה (סרט)

תקציר העלילה

הסרט פותח כשצבאו של מלך יוון אגממנון בא לכבוש את תסליה, לאחר שכבש את המסנים הארקדים והאפאים. שני הצבאות עומדים מוכנים זה מול זה, ואגממנון מציע למלך תסליה שבמקום קרב יבחרו את הלוחם הטוב ביותר מכל צבא, והמנצח יכריע את גורל הקרב במקום שימותו המוני חיילים. מלך ספרטה שולח את אכילס שיילחם בלוחם ענק, ואכילס הורג את הלוחם בדקירת חרב בצווארו. בעקבות ההפסד מלך תסליה נכנע והמלחמה מוכרעת.
אכילס בנו של פלאוס ומפקד המרמידונים מתואר כלוחם האמיץ ביותר ביוון - אדם שאינו יודע פחד מהו ונולד כדי להילחם. הוא אינו מאמין באלים, דואג רק לטובתו האישית, בז לאגממנון ונלחם רק כדי להיות הלוחם הכי מפורסם בהיסטוריה. בתשובה לנער שאומר שהיה מפחד להלחם בענק התסלי, עונה אכילס "לכן איש לא יזכור את שמך". לאחר ניצחונו על הענק התסלי מגיש לו מלך תסליה את המטה המסמל את השליטה בתסליה כדי שימסור למלכו. בתשובה עונה אכילס הוא "הוא אינו מלכי".
בעת משתה בארמון המלך מנלאוס שבספרטה בהשתתפות נסיכי טרויה הקטור (הבכור) ופאריס, נקשר הנסיך הצעיר פאריס בקשר רומנטי עם אשתו של מנלאוס הלנה. זו מספרת לו שחייה אומללים, והוא מציע לה לברוח ביחד עמו לטרויה. כשהמלך מנלאוס מגלה זאת הוא רותח מזעם והולך לאחיו אגממנון בבקשה לאחד את כל מלכי יוון למלחמה בטרויה. אגממנון, שכבר זמן רב חיפש עילה למלחמה, קופץ על ההצעה בשמחה ומגייס את צבאו למערכה.
אגממנון רוצה במלחמה משום שגעונו לכבוש את כל העולם. הוא מצדיק את עצמו לפני יועציו, כי הוא רוצה לשלוט בים האגאי שטרויה חולשת עליו. אולם טרויה מעולם לא הפסידה בקרב בגלל היותה מבוצרת בחומות ענק. לכן אגממנון מגייס את הצי הכי גדול שהפליג אי פעם, צי בעל 1000 ספינות. הוא יודע שעל אף הכמות האדירה הזו של חיילים, מי שיעזור לו לכבוש את טרויה הוא אכילס, החייל הבלתי מנוצח מצד אחד, אך מרדן ותאב לתהילה וכוח מצד שני.
אכילס בתחילה לא מעוניין להצטרף לקרב זה וטוען שהטרויאנים לא עשו לו מאומה אולם לבסוף מצטרף לקרב לאחר שחברו הטוב אודיסיאוס שיכנע אותו בכך שהמלחמה הזו לא תשכח לעולם וכך גם שמם של גיבוריה. לכן, אכילס לוקח את צבאו, המרמידונים, ואת בן דודו פטרוקולוס לטרויה.
היוונים מפליגים לעבר טרויה. אכילס וחמישים המרמידונים שלו מסתערים ראשונים על החוף וכובשים את החוף ואת המקדש של אפולו אל השמש של טרויה. כשכל הצבא היווני מריע לאכילס ומצטרף לעזרתו. אכילס לוכד את נסיך טרויה הקטור במקדש אולם משחרר אותו לחופשי משום שאין הוא רוצה להורגו כשאין אף אחד שרואה זאת. כמו כן כוחותיו תופסים את בת דודתו של נסיך טרויה בריסאיס שהקדישה את חייה להיות נזירה ולשרת את האל אפולו. 
לאחר כיבוש החוף של טרויה, אגממנון אומר לאכילס שאף שהניצחון הושג באמצעות אכילס וחייליו - התהילה על הקרב שייכת לאגממנון משום שההיסטוריה לא תזכור את החיילים הנלחמים במלחמה אלא את המלכים המפקדים עליהם, הוא פוקד על החיילים לקחת את ברסאיס מאכילס ולהביאו אליו, אכילס אשר זועם על פעולותיו של אגממנון מסרב להשתתף בהמשך הקרבות וכך גם חייליו.
אגממנון מוביל את צבאו לתקוף את חומות טרויה, אך בשל מתקפות החצים הרבות ופיקודו של הקטור על צבא טרויה - ההתקפה על טרויה נהדפת והיוונים חוזרים ללון על החוף.
באמצע הלילה יוצאים הטרויאנים למתקפה ומגלגלים כדורי תבן בוערים על ספינות היוונים. המחנה היווני מבולבל עד שבן דודו של אכילס פטרוקולוס לוקח את השריון שלו וסוחף איתו את הצבא להדוף את הטרויאנים. באחד הקרבות הורג הנסיך הקטור, גדול לוחמי טרויה, את פטרוקלוס הלבוש בשריונו של אכילס כשהוא סבור שהרג את אכילס עצמו. אכילס שומע זאת ומשתולל מזעם. הוא לוקח את העגלה והסוס לבדו נוסע לחומות טרויה וקורא להקטור לדו-קרב מול חומת טרויה. הקטור בלית ברירה בשל כבודו נענה לאתגרו של אכילס ומגיע לקרב. לאחר קרב ענקים אכילס הורג את הקטור לעיני אביו, אשתו ומשפחתו קושר את גופתו לעגלה וחוזר איתה למחנה היוונים.
מלך טרויה משתחל באמצע הלילה לאוהל של אכילס בבקשה לאפשר לו לקחת את גופת בנו ולתת לה קבורה ראויה. אכילס מעריך את אומץ ליבו של המלך ומרשה לו לקחת את בריסאיס יחד עם גופת בנו ולהתאבל עליו 12 יום ומתחייב שבזמן זה לא יתקיפו היוונים את טרויה.
בסופו של דבר הבינו היוונים כי אין ביכולתם לכבוש את טרויה בקרב ולכן תיכננו תחבולה שנודעה בשם הסוס הטרויאני. היוונים גרמו לטרויה לחשוב שהם מוותרים וחוזרים חזרה לארצם ובנו סוס עץ ענק כסליחה לאל הים היווני (פוסידון). הטרויאנים, שסברו כי זוהי מתנת היוונים שהפסידו וחיללו את מקדשו של אפולו, הכניסו את הסוס לתוך חומות העיר. בחסות החשכה יצאו מתוך הסוס אכילס ועשרות חיילים ופתחו את שערי טרויה.
הצבא היווני שחיכה לסימן מהחיילים שבפנים, נכנס לטרויה, הרג את אנשיה ושרף את העיר עצמה. אכילס הולך לחפש את בריסאיס, בת המלוכה טרויאנית שנשבתה ביום הראשון למלחמה ויצרה עמו קשר רומנטי. ובינתיים אגממנון הורג את מלך טרויה פריאמוס ולוכד את בריסאיס אולם היא מפתיעה והורגת אותו על ידי תקיעת פגיון בצווארו, בתגובה מנסים שומרי המלך להרוג אותה, אכילס נחלץ לטובתה והורג אותם, היא ואכילס מתחבקים ואז מגיע פאריס המבקש לנקום את מות אחיו הקטור והורג את אכילס באמצעות פגיעת חץ בעקבו ומספר חיצים בגופו, אכילס נפרד מבריסאיס מטענה שהיא "העניקה לו שלווה, בחיים של מלחמה".

הצילומים

את רוב צילומי הסרט עשו בעיירה קטנה בצפון מלטה ועל האי קומינו. בסרט השתתפו רק כ 1200 ניצבים ואת השאר מילאו בתוכנות מחשב. בשביל הסרט היה על בראד פיט להיות תחת משטר תזונה קפדני כדי לנפח שרירים כנדרש מאכילס. על הסצנות בקרב התאמנו זמן רב. לדוגמה על הסצנה בה הורג אכילס את הענק התסלי התאמנו כשלושה חודשים.